תקנות מסילות הברזל (תנאי נסיעה ברכבת)

{{ח:התחלה}}
{{ח:כותרת|תקנות מסילות הברזל (תנאי נסיעה ברכבת), התש״ס–2000}}

{{ח:פתיח-התחלה}}
{{ח:תיבה|ק״ת תש״ס, 874|תקנות מסילות הברזל (תנאי נסיעה ברכבת)|https://olaw.org.il/takanot/takanot-6054.pdf}}; {{ח:תיבה|תשע״ח, 1714|תיקון|https://olaw.org.il/takanot/takanot-7974.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מסילות הברזל#סעיף 17|סעיפים 17}}, {{ח:חיצוני|פקודת מסילות הברזל#סעיף 56|56}} {{ח:חיצוני|פקודת מסילות הברזל#סעיף 57|ו־57}} {{ח:חיצוני|פקודת מסילות הברזל|לפקודת מסילות הברזל [נוסח חדש], התשל״ב–1972}} (להלן – הפקודה), לפי הצעת רשות הנמלים והרכבות ובאישור ועדת הכלכלה של הכנסת לפי {{ח:חיצוני|חוק העונשין#סעיף 2|סעיף 48(א) לחוק־יסוד: הממשלה}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ח}}
{{ח:ת}} בתקנות אלה –
{{ח:ת|סוג=הגדרה}} ”אזור מבוקר“ – אזור בתחנה, הכולל רציף, שהמנהל קבע כי כניסת הנוסעים אליו או יציאתם ממנו תיעשה באמצעות מחסום בקרה אוטומטי המופעל בכרטיס תקף;
{{ח:ת|סוג=הגדרה}} ”המנהל“, ”הרשות“, ”חבילות“, ”מטען אישי“, ”מסילת ברזל“, ”פקיד רכבת“ ו”רכבת“ – כהגדרתם {{ח:חיצוני|פקודת מסילות הברזל|בפקודה}};
{{ח:ת|סוג=הגדרה}} ”כרטיס“ – כרטיס נסיעה ברכבת, כרטיס תקופתי, כרטיסיה והיתר שנתן המנהל (להלן – היתר);
{{ח:ת|סוג=הגדרה}} ”כרטיס תקופתי“ – כרטיס לביצוע מספר בלתי מוגבל של נסיעות בקו ובתקופה הנקובים בו, שצוינו בו שם הנוסע ומספר תעודת הזהות שלו או תעודה מזהה אחרת;
{{ח:ת|סוג=הגדרה}} ”נוסע“ – מי שנוסע ברכבת או נמצא במסילת הברזל בכוונה לנסוע ברכבת;
{{ח:ת|סוג=הגדרה}} ”קו“ – קו נסיעה ברכבת בין תחנת יציאה לבין תחנת יעד;
{{ח:ת|סוג=הגדרה}} ”קרון“ – קרון רכבת, לרבות קרונוע;
{{ח:ת|סוג=הגדרה}} ”רציף“ – המקום בתחנת רכבת המיועד לעליית נוסעים לרכבת או לירידתם ממנה;
{{ח:ת|סוג=הגדרה}} ”שירות מקום שמור“ – הקצאה מראש של מקום ישיבה מסומן בקרון תמורת תשלום, כפי שנקבע {{ח:חיצוני|תקנות מסילות הברזל (דמי נסיעה)|בתקנות דמי נסיעה}};
{{ח:ת|סוג=הגדרה}} ”תחנה“ – תחנת רכבת;
{{ח:ת|סוג=הגדרה}} ”תקנות דמי נסיעה“ – {{ח:חיצוני|תקנות מסילות הברזל (דמי נסיעה)|תקנות מסילות הברזל (דמי נסיעה), התשנ״ז–1997}}.

{{ח:סעיף|2|מכירת כרטיסים}}
{{ח:ת}} מכירת כרטיסים לציבור הרחב תיעשה באופן שיקבע המנהל.

{{ח:סעיף|3|תוקפו של כרטיס|תיקון: תשע״ח}}
{{ח:תת|(א)}} כרטיס לנסיעה בודדת בקו יהא תקף לאותו קו הנקוב בו וכל עוד לא בוצעה על פיו נסיעה;
{{ח:תת|(ב)}} כרטיסיה לנסיעות בקו תהא תקפה לאותו קו הנקוב בה וכל עוד לא בוצעו כל הנסיעות המסומנות בה.
{{ח:תת|(ג)}} כרטיס תקופתי או היתר יהא תקף לתקופה הנקובה בו.

{{ח:סעיף|4|כרטיס תקף תנאי לנסיעה ברכבת}}
{{ח:תת|(א)}} לא ייסע אדם ברכבת אלא על פי כרטיס תקף לאותה נסיעה, לא יתחמק מלשלם את דמי הנסיעה החלים עליו בעד אותה נסיעה ולא יתחמק מלעשות שימוש בכרטיסו בעד הנסיעה.
{{ח:תת|(ב)}} נוסע שאין בידו כרטיס תקף ישלם לפקיד רכבת את דמי הנסיעה שנקבעו {{ח:חיצוני|תקנות מסילות הברזל (דמי נסיעה)|בתקנות דמי נסיעה}} בתוספת התשלום שנקבע בהן למקרה זה; פקיד הרכבת לא יהא חייב לנפק כרטיס לנוסע המבקש לשלם את דמי הנסיעה בשטר שערכו עולה על מכפלת דמי הנסיעה בחמש. לא היה אפשר לרכוש כרטיס בתחנה שבה עלה הנוסע לרכבת, בין בקופה ובין במכונת כרטיסים אוטומטית, או שמנהל התחנה התיר כניסה לרכבת בלא כרטיס – לא תחול עליו התוספת האמורה.
{{ח:תת|(ג)}} נוסע יציג לפני פקיד רכבת, לפי דרישה, כרטיס תקף לאותה נסיעה לצורך ביקורת; הנוסע ברכבת על פי כרטיס תקופתי או היתר יציג יחד עם כרטיסו את תעודת הזהות שלו או תעודה מזהה אחרת הנושאת את תמונתו.
{{ח:תת|(ד)}} נוסע ישמור את כרטיסו לביקורת עד לאחר יציאתו מתחנת היעד.

{{ח:סעיף|5|מטען אישי וחבילות של נוסעים}}
{{ח:תת|(א)}} מטען אישי וחבילות יונחו במקום שהמנהל ייעד לכך, או במקום ובאופן שלא יפריעו לנוסעים אחרים.
{{ח:תת|(ב)}} היה לפקיד הרכבת או למי שמופקד על הביטחון מטעם המנהל יסוד לחשוד כי חבילה או מטען אישי מכילים נשק, תחמושת או חפצים או חומרים העלולים לסכן את הנסיעה ברכבת, או אדם או רכוש הנמצאים בה, רשאי הוא למנוע את כניסתו לרציף או את עלייתו לרכבת וכן רשאי הוא לדרוש לפתחם ולבדוק את תוכנם, או להרחיקם למקום בטוח, ואם לא נענתה דרישתו או שלא נמצאו להם בעלים, רשאי הוא לפתחם בעצמו, לבדקם ולהרחיקם כאמור.

{{ח:סעיף|6|לוח זמני נסיעה ברכבת}}
{{ח:תת|(א)}} המנהל יפרסם לוח זמנים לנסיעה ברכבת בכל אחד מהקווים (להלן – לוח הזמנים); לוח הזמנים יהיה תקף החל במועד הנקוב בו לתחילתו וכל עוד לא בוטל, ואולם רשאי המנהל, בכל עת, לשנות זמני נסיעה מסיבות תפעוליות, בטיחותיות או ביטחוניות.
{{ח:תת|(ב)}} לוח הזמנים יוצג בכל תחנה ובכל רכבת במקום הנראה לעין.
{{ח:תת|(ג)}} ספרון לוח זמנים כולל של כל קווי הנסיעה ברכבת יימכר בקופת תחנה תמורת המחיר הנקוב בו.
{{ח:תת|(ד)}} במקרה של עומס נוסעים רשאי המנהל –
{{ח:תתת|(1)}} להפסיק מכירת כרטיסים;
{{ח:תתת|(2)}} למנוע כניסה לאזור מבוקר, לרציף או לרכבת;
{{ח:תתת|(3)}} לבטל עצירה בתחנה שבקו הנסיעה המפורטת בלוח הזמנים, ובלבד שהודעה מתאימה ניתנה לנוסעים, ככל האפשר לפני יציאת הרכבת.
{{ח:תת|(ה)}} נהג המנהל כאמור בתקנת משנה (ד)(2) או (3) זכאי נוסע, אם נמנעה נסיעתו, כולה או מקצתה, להחזר דמי הנסיעה ששילם בעד אותה נסיעה בלבד בכרטיס לנסיעה בודדת תמורת החזר הכרטיס, או בכרטיסיה אם נוקבה בגין אותה נסיעה.

{{ח:סעיף|7|סמכויות המנהל}}
{{ח:ת}} המנהל רשאי לקבוע, לגבי כל נסיעה או סוגי נסיעה בקו, את סוג הרכבת, מספר הקרונות, סוגיהם, סימון המקומות בהם, סוג השירות שיינתן בהם או הפסקתו של שירות כאמור, מספר העצירות שיבוצעו במהלך הנסיעה ומקומותיהן.

{{ח:סעיף|8|תביעות נוסעים}}
{{ח:תת|(א)}} במסגרת תנאי ההפעלה הכלליים יקבע המנהל את שיעור הפיצויים שתשלם הרשות בגין איחור רכבת העולה על 30 דקות.
{{ח:תת|(ב)}} לא יהא אדם זכאי לפיצויים בגין נזק או אובדן למטען אישי או לחבילות, אלא אם הוגשה תביעתו למנהל בכתב בתוך 30 ימים מיום גרימת הנזק.

{{ח:סעיף|9|מטרדים}}
{{ח:תת|(א)}} לא יעשה אדם כל אחד מאלה:
{{ח:תתת|(1)}} ייכנס לתחנה, לאזור מבוקר או לרציף או יצא מהם שלא דרך שער הכניסה או היציאה שיועדו לכך, או שלא באמצעות הפעלת מחסום הבקרה, לפי הענין;
{{ח:תתת|(2)}} יקפוץ מעל שער הכניסה או היציאה או מחסום הבקרה או יעבור תחתיו;
{{ח:תתת|(3)}} ייכנס לקרון שלא לפי תורו או שלא בדלת הכניסה לקרון, או ייכנס כאמור אף שפקיד הרכבת אסר את הכניסה, או יפריע למבקשים להיכנס לרכבת או לצאת ממנה;
{{ח:תתת|(4)}} יטפס על קרון או על קטר, או על כל מיתקן אחר, או על מבנה, קיר, מחסום, גדר או שער בתחנה או ברציף, ייתלה עליהם או יפגע בהם בכל דרך שהיא;
{{ח:תתת|(5)}} יחבל במסילת ברזל או במיתקנים או במקרקעין שבקרבתה בתוך הגדרות;
{{ח:תתת|(6)}} יירק, ישליך פסולת בתחנה, רציף, קרון, מעבר או מקום רכבת, או ישליך מהם או בהם חפצים או פסולת שלא בתוך המכלים המיועדים לכך;
{{ח:תתת|(7)}} יקים רעש בלתי סביר שיש בו כדי להפריע לאחרים בתחנה, ברציף או ברכבת, או יתנהג באופן המטריד אחרים או הגוזל את מנוחתם;
{{ח:תתת|(8)}} יניח רגלו על מושב בתחנה, ברציף או ברכבת או יתפוס יותר ממושב אחד;
{{ח:תתת|(9)}} ירכון או יוציא חלק מחלקי גופו או חפץ מעבר לרציף, לחלון או לדלת הרכבת;
{{ח:תתת|(10)}} יפתח דלת קרון שאינה דלת מעבר בין קרון לקרון, יעלה על קרון או ירד ממנו בעת שהרכבת אינה במצב של עצירה מוחלטת;
{{ח:תתת|(11)}} יעשן במקום בתחנה או ברציף אשר מוצב בהם שלט האוסר עישון, או בקרון רכבת;
{{ח:תתת|(12)}} ישנה או ישחית כרטיס מתוך כוונה להונות;
{{ח:תתת|(13)}} יפריע לפקיד רכבת או לאיש ביטחון בביצוע תפקידם;
{{ח:תתת|(14)}} יפעיל בלם חירום שלא לצורך.
{{ח:תת|(ב)}} בקרון שניתן בו שירות מקום שמור, לא ישב נוסע אלא אם כן שילם בעד אותה נסיעה את תוספת התשלום בעד מקום שמור שנקבעה {{ח:חיצוני|תקנות מסילות הברזל (דמי נסיעה)|בתקנות דמי נסיעה}}, ואלא במקום שסומן בשובר התשלום; סומנו מקומות ישיבה בקרון שבו לא ניתן שירות מקום שמור, לא ישב נוסע אלא במקום שסומן בכרטיסו.

{{ח:סעיף|10|זיהוי מי שעבר עבירה}}
{{ח:ת}} מי שלפקיד רכבת יש יסוד לחשוד בו כי עבר על הוראה מהוראות תקנות אלה, חייב, לפי דרישת פקיד הרכבת, לזהות עצמו בתעודה ובהעדרה – באמצעות מי שזיהה עצמו בתעודה, ולמסור לו את שמו המלא, מענו ומספר הזהות שלו.

{{ח:סעיף|11|עונשין}}
{{ח:ת}} העובר על הוראה מהוראות {{ח:פנימי|סעיף 4|תקנות 4(א)}} {{ח:פנימי|סעיף 9|ו־9}}, דינו – קנס כקבוע {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}}.

{{ח:סעיף|12|ביטול}}
{{ח:ת}} בטלים –
{{ח:תת|(1)}} חוק עזר למסילות הברזל (תנאי נסיעה ואחריות למטען), התש״ל–1970;
{{ח:תת|(2)}} תקנות מסילות הברזל (שיעור הקנס על נוסע ללא כרטיס ופטור מהקנס), התשל״ז–1977.

{{ח:חתימות|ט״ז באב התש״ס (17 באוגוסט 2000)}}
* '''אמנון ליפקין־שחק'''
שר התחבורה
{{ח:סוגר}}
{{ח:סוף}}
[[קטגוריה:בוט חוקים]]